**Prijatie dieťaťa s postihnutím v rodine**

Narodenie dieťaťa s akýmkoľvek postihnutím býva v rodine považované za veľmi traumatizujúcu skutočnosť.

**Každé postihnutie pôsobí na dieťa i rodinu špecifickým spôsobom, ktorý súvisí:**

* **s časovým faktorom** - ak je dieťa postihnuté od narodenia, rodičia sa učia žiť s týmto dieťaťom od začiatku.
* **s druhom a stupňom postihnutia** - stupeň postihnutia (jeho závažnosť) je veľmi dôležitý a vyvoláva rôznorodé reakcie rodičov.
* **s príčinami jeho vzniku** - vrodené postihnutie negatívne ovplyvňuje rodinné spolužitie. Vyvoláva tiež pocit viny a vzájomné obviňovanie členov užšej aj širšej rodiny.

Prvou reakciou je **fáza šoku** - je to obdobie, keď sa rodina dozvie nepríjemnú skutočnosť, že ich dieťa je postihnuté.

Po fáze šoku dochádza k **fáze popierania** **a úteku zo situácie** - rodina má pocit, že to, čo sa im stalo nemôže byť pravda. Kompenzáciou môže byť utiekanie sa k Bohu.

Ďalšou fázou je **fáza smútku, úzkosti, zlosti, pocitu viny** - agresivita, ktorá sa väčšinou prejavuje voči lekárom, zlosť na celý svet a seba samých.

Ďalšou fázou je **fáza rovnováhy**, kedy dochádza k prijatiu vzniknutej situácie, narastá snaha rodičov starať sa o dieťa.

Poslednou fázou je **fáza adaptácie** - v tejto fáze dochádza k vyrovnaniu sa so vzniknutým stavom, prijatiu dieťaťa takého, aké je.

**Vo fáze adaptácie sa častokrát objavujú odchýlky od adaptácie (patologická reakcia):**

* **Odmietnutie dieťaťa** – je výrazné vtedy, keď je výrazný aj defekt. Prejavuje sa odchodom jedného z rodičov (väčšinou otca), pocitom viny (týranie) a zanedbávaním, kedy dieťa končí v ústavnej starostlivosti.
* **Pretrvávajúca zlosť voči dieťaťu** – má často za následok rozpad rodiny a agresivitu voči dieťaťu.

**Finálnym stupňom zrelej rodičovskej adaptácie je:**

* akceptovanie faktu, že dieťa je postihnuté
* akceptovanie dieťaťa takého, aké je
* akceptovanie seba ako rodiča postihnutého dieťaťa

Dospieť do tohto štádia však nie je jednoduché.